**Payday 2** on Overkill Softwaren kehittämä ja 505 Gamesin julkaisema ensimmäisen persoonan ammuntapeli. Peli on jatko-osa vuoden 2011 videopelille Payday: The Heist. Payday 2 julkaistiin alun perin 13. elokuuta 2013 Microsoft Windowsille sekä Playstation 3:lle ja Xbox 360:lle.

Peli oli kannattava pelkästään ennakkotilauksien osalta  ja sai positiivisia arvosteluja. Payday 2*: Crimewave Edition,* joka tarjoaa parannettuja grafiikoita, uutta sisältöä ja kaikki aikaisemmin julkaistut lisäsisällöt, julkaistiin PlayStation 4:lle ja Xbox One:lle kesäkuussa 2015.

Pelaaminen
----------

Payday 2 sijoittuu Washington DC:hen ja keskittyy erilaisiin ryöstöihin. Payday 2:ssa on kymmeniä eri pelattavia hahmoja, joista pelaaja valitsee neljä; yhden pelattavaksi hahmokseen ja kolme tietokonepelaajaa. Pelissä pystyy ryöstämään erilaisia kohteita, joista jotkin ryöstöt on tehtävissä on suoritettavissa vain pelinsisäisen hiippailumekaniikan avulla. Pelissä on useita eri aseita, joista pelaaja pystyy valitsemaan kaksi, kuten haulikoita, konekivääreitä tai tarkkuuskivääreitä.

Peli koostuu useista "keikoista", joita pelaaja voi suorittaa joko itse, yhdessä tietokonepelaajien kanssa, tai osana moninpelikokemusta. Nämä tehtävät voivat olla muun muassa pankkiryöstöjä, huumekauppoja, vaalien peukalointia tai salakuljetettujen ydinaseiden varastamista. Jotkut tehtävistä painottavat hiiviskelyä, joka johtaa usein bonuspisteisiin sekä -rahaan tehtävän suorittamisen yhteydessä.

Vastaanotto
-----------

PC Gamer antoi pelille 79/100.

Pelaaja-lehden Paavo Niskala antoi Payday 2:lle arvosanan 8/10. Hän sanoi ammuskelun olevan mielekästä ja kehui sitä, että pelin kartoista pystyy ottamaan kaiken ilon irti. Hän kritisoi pelin tekoälyä.

V2.fi antoi pelille arvostelussaan neljä ja puoli tähteä viidestä. Arvostelussa peliä loihdittiin hyväksi jatko-osaksi Payday: The Heistille. Arvostelussa kehuttiin pelin äänimaailmaa sekä omaperäistä tyyliä.

Gamereactorin Matti Isotalo kritisoi pelin tekoälyä ja kirjoitti, että yksinpelikokemus on "lähes pelikelvoton". Hän kuitenkin piti Payday 2:n tarjoamasta moninpelikokemuksesta sekä kustomointivaihtoehdoista. Hänen lopullinen arvosanansa pelille oli 7/10.

### Myynti

Starbreeze Studios vahvisti 8. elokuuta 2013, viikkoa ennen pelin julkaisua, että peli oli kannattava jo pelkästään ennakkotilauksien osalta, joka kattoi kaikki kustantajan 505 Games sijoittamat rahat. Kaikki uusi tuotto jaettiin kehittäjän ja kustantajan kesken.

Syyskuussa 2013 uutisoitiin, että Payday 2 oli myynyt jo 1,58 miljoonaa kappaletta. 80% myynneistä olivat digitaalisia. Marraskuuhun 2014 mennessä, Payday: The Heist ja Payday 2 olivat yhdessä myyneet yli 9 miljoonaa kappaletta.

Lähteet
-------

1. 1 2  Mudgal, Kartik: Gamechup Payday 2 profitable before launch  8.8.2013. gamechup.com.  Arkistoitu 3.7.2017. Viitattu 28.9.2019. (englanniksi)
2. ↑  PAYDAY 2: Crimewave Edition brings the ultimate heist experience on June 21st *Made For Gaming*.  Arkistoitu 3.8.2017. Viitattu 10.5.2015. (englanniksi)
3. ↑  Owens, Craig: Payday 2 review *PC Gamer*.  12.9.2013. Viitattu 28.9.2019. (englanniksi)
4. ↑  Niskala, Paavo: Payday 2 *Pelaaja*.  5.9.2013. Viitattu 28.9.2019.
5. ↑  Puro, Matias: Peliarvostelu: Payday 2 *V2.fi*.  09.10.2013. Viitattu 28.9.2019.
6. ↑  Isotalo, Matti: Payday 2 - Arvio *Gamereactor Suomi*.  16.8.2013. Gamereactor. Viitattu 27.10.2019.
7. ↑  Yin-Poole, Wesley: Payday 2 sells 1.58 million *Eurogamer*.  13.9.2013. Gamer Network. Viitattu 28.9.2019. (englanniksi)
8. ↑  Starbreeze AB : Press release November 13th 2014 : Interim Report July 1st - September 30th 2014 *Yahoo! Finance*.  13.11.2014. Yahoo!.  Arkistoitu 25.6.2015. Viitattu 28.9.2019. (englanniksi)